Boeing 707
Boeing 707 – keturmotoris siaurafiuzeliažis komercinis reaktyvinis oro laineris 1957 m. sukurtas JAV korporacijos "Boeing" ir gamintas iki 1994 m.. Jis buvo antrasis pasaulyje reaktyvinis keleivinis lėktuvas. Pirmasis buvo De Havilland Comet, tačiau 707-asis buvo pirmas komerciškai sėkmingas reaktyvinis lėktuvas. Šis lėktuvas yra pirmasis "Boeing 7x7" serijos lėktuvas. Pirmasis lėktuvo operatorius - Pan American World Airways. Sukurta daug šio orlaivio modifikacijų, įskaitant JAV prezidento lėktuvą (Air Force One), kuro tankerį, AWACS sistemos skraidantį radarą, stebėjimo ir vadovavimo lėktuvą (E-8 Joint STARS), įvairius krovininius ir kelevinius variantus.